**ประชาสัมพันธ์การยื่นแบบแสดงรายการเพื่อชำระภาษี ประจำปี 2559**

**การยื่นแบบแสดงรายการเพื่อชำระภาษี ประจำปี 2559**

**ในเขตองค์การบริหารส่วนตำบลคำสะอาด อำเภอสว่างแดนดิน จังหวัดสกลนคร**

ภาษีโรงเรือน ยื่นแบบฯ (ภ.ร.ด.2) ตั้งแต่ 1 มกราคม – กุมภาพันธ์ 2559

 และที่ดิน และชำระภาษีภายใน 30 วัน นับแต่วันถัดจากวันที่ได้รับแจ้งการประเมิน

ภาษีป้าย ยื่นแบบ (ภ.ป.1) ตั้งแต่ 1 มกราคม – 31 มีนาคม 2559

 และชำระภาษีภายใน 15 วัน นับแต่วันถัดจากวันที่ได้รับแจ้งการประเมิน

ภาษีบำรุงท้องที่ ชำระภาษี ตั้งแต่ 1 มกราคม – 30 เมษายน 2559

ติดต่อยื่นแบบฯและชำระภาษีได้ที่ งานจัดเก็บรายได้ กองคลัง องค์การบริหารส่วนตำบลคำสะอาด โทร 0-4270-7295

 หมายเหตุ : ไม่ยื่นแบบและชำระค่าภาษี ภายในระยะเวลาที่กำหนดต้องเสียค่าปรับ และเงินเพิ่มตามกฎหมายกำหนด

...........................................................

 ด้วยใกล้ถึงกำหนดเวลาที่ต้องยื่นแบบแสดงรายการแห่งทรัพย์สินเพื่อชำระภาษี ประจำปี 2559 จึงประกาศให้เจ้าของทรัพย์สินที่ตั้งในเขตองค์การบริหารส่วนตำบลคำสะอาด ซึ่งอยู่ในข่ายต้องชำระภาษีไปยื่นแบบแสดงรายการเพื่อชำระภาษีประจำปี 2559 ดังนี้

1. ภาษีโรงเรือนและที่ดิน กำหนดยื่นแบบตั้งแต่ วันที่ 1 มกราคม – สิ้นเดือนกุมภาพันธ์ 2559
2. ภาษีป้าย กำหนดยื่นแบบตั้งแต่ วันที่ 1 มกราคม – สิ้นเดือนมีนาคม 2559
3. ภาษีบำรุงท้องที่ กำหนดยื่นแบบตั้งแต่ วันที่ 1 มกราคม – สิ้นเดือนเมษายน 2559

องค์การบริหารส่วนตำบลคำสะอาด จึงขอให้ท่านที่มีทรัพย์สินที่อยู่ในข่ายต้องชำระภาษี โปรดไปยื่นแบบและชำระ

ภาษีตามกำหนดเวลาข้างต้น ณ งานจัดเก็บรายได้ กองคลัง องค์การบริหารส่วนตำบลคำสะอาด หากพ้นกำหนดแล้วท่านจะมีความผิด และต้องชำระเงินเพิ่มหรือถกปรับตามที่กฎหมายกำหนดไว้

สอบถามรายละเอียดเพิ่มเติมได้ที่ งานจัดเก็บรายได้ กองคลัง องค์การบริหารส่วนตำบลคำสะอาด โทรศัพท์ 0-4270-7259

**กองคลัง งานจัดเก็บรายได้**

**องค์การบริหารส่วนตำบลคำสะอาด**

**.........................................ติดต่อเรื่อง.................................................**

1. ภาษีโรงเรือนและที่ดิน
2. ภาษีบำรุงท้องที่
3. ภาษีป้าย

โทร. 0-4298-1034

**ภาษีโรงเรือนและที่ดิน**

 ภาษีโรงเรือนและที่ดิน หมายถึง ภาษีที่จัดเก็บจากโรงเรือนหรือสิ่งปลูกสร้างอย่างอื่นๆ กับที่ดินที่ใช้ต่อเนื่องกับโรงเรือนหรือสิ่งปลูกสร้างนั้น เช่น ตึกแถว อาคาร ร้านค้า บ้านเช่า บริษัท แฟลต อาพาร์ทเม้นท์ อู่ซ่อมรถ โรงงาน

**อัตราภาษี อัตราร้อยละ 12.5 ของค่ารายปี**

**การยื่นแบบแสดงรายการทรัพย์สิน (ภ.ร.ด.2) เพื่อเสียภาษีโรงเรือนและที่ดิน**

1. เจ้าของทรัพย์สินหรือผู้มอบอำนาจยื่นแบบ (ภ.ร.ด.2) ต่อพนักงานเจ้าหน้าที่ภายในเดือนกุมภาพันธ์ของทุกปี

2. พนักงานเจ้าหน้าที่ตรวจสอบความถูกต้องและออกใบแจ้งประเมิน (ภ.ร.ด.8)

3. ผู้รับประเมินต้องชำระเงินภาษีภายใน 30 วัน นับแต่วันที่ได้รับแจ้งใบประเมิน (ภ.ร.ด.8)

4. พนักงานเจ้าหน้าที่ที่มีอำนาจเรียกเก็บเงินภาษีโรงเรือนและที่ดินย้อนหลังได้ไม่เกิน 10 ปี

**บทกำหนดโทษตาม พ.ร.บ. ภาษีโรงเรือนและที่ดิน พ.ศ.2547**

1. ผู้ใดละเลยไม่ยื่นแบบ ภ.ร.ด.2 ตามกำหนดผู้นั้นมีความผิดโทษปรับไม่เกิน 200 บาท

2. ผู้ใดจงใจเจตนาละเลยโดยฉ้อโกง โดยอุบายโยวิธีการอย่างใดอย่างหนึ่งเพื่อหลีกเลี่ยงการเสียคำนวณค่ารายปีแห่งทรัพย์สินของตน ต้องมีโทษจำคุกไม่เกินหกเดือน หรือปรับไม่เกิน 500 บาท หรือทั้งจำทั้งปรับ

3. ผู้ใดไม่ชำระภาษีภายในเวลาที่กำหนดจะต้องเสียเงินเพิ่ม ดังนี้

- ไม่เกินหนึ่งเดือน เพิ่ม 2.5%

- ไม่เกินสองเดือน เพิ่ม 5%

- ไม่เกินสามเดือน เพิ่ม 7.5%

- ไม่เกินสี่เดือน เพิ่ม 10%

**หลักฐานที่ต้องนำไปแสดง**

1. สำเนาโฉนดที่ดิน หรือ น.ส.3ก
2. สำเนาทะเบียนบ้าน
3. บัตรประจำตัวประชาชน
4. ใบเสร็จรับเงินปีสุดท้าย (เฉพาะผู้เคยชำระภาษี)

**ภาษีบำรุงท้องที่**

ภาษีบำรุงท้องที่ หมายถึง ภาษีจัดเก็บจากเจ้าของที่ดินไม่ว่าจะเป็นบุคคลธรรมดาหรือนิติบุคคลซึ่งมีกรรมสิทธิ์ในที่ดิน

**อัตราภาษี**

ที่ดินว่างเปล่า ต้องเสียภาษีเป็น 2 เท่าของอัตราปกติซึ่งขอทราบรายละเอียดกับเจ้าหน้าที่โดยตรง

**การยื่นแบบแสดงรายการที่ดิน เพื่อเสียภาษีบำรุงท้องที่**

1. ให้เจ้าของที่ดินไปยื่นแบบแสดงรายการที่ดิน (ภ.บ.ท.5) เพื่อเสียภาษีบำรุงท้องที่ภายในเดือนมกราคม ถึง เมษายน ของทุกปี
2. กรณีเป็นเจ้าของที่ดินใหม่หรือมีการเปลี่ยนแปลงจำนวนเนื้อที่ดิน เจ้าของที่ดินต้องยื่นแบบภายใน 30 วัน นับแต่วันที่มีการเปลี่ยนแปลง
3. เจ้าพนักงานประเมินมีอำนาจเรียกเก็บภาษีบำรุงท้องที่ย้อนหลังได้ไม่เกิน 10 ปี

**บทกำหนดโทษทาง พ.ร.บ. ภาษีบำรุงท้องที่ พ.ศ. 2508**

1. ผู้ใดจงใจแจ้งข้อความเป็นเท็จเพื่อหลีกเลี่ยงการชำระภาษีบำรุงท้องที่ต้องระวางโทษจำคุกไม่เกินหกเดือนหรือปรับไม่เกินสองพันบาทหรือทั้งจำทั้งปรับ

2. ผู้ใดไม่ชำระภาษีบำรุงท้องที่ภายในเวลาที่กำหนดต้องเสียเงินเพิ่มร้อยละยี่สิบต่อปี

**หลักฐานที่ต้องนำไปแสดง**

1. สำเนาโฉนดที่ดินหรือ น.ส.3ก
2. สำเนาทะเบียนบ้าน
3. บัตรประจำตัวประชาชน
4. ใบเสร็จรับเงินปีสุดท้าย (เฉพาะกรณีผู้เคยชำระภาษี)

 **ภาษีป้าย**

 ป้าย หมายถึง ป้ายแสดงชื่อ ยี่ห้อ หรือเครื่องหมายที่ใช้ในการประกอบการค้าหรือประกอบกิจการอื่น เพื่อหารายได้ไม่ว่าจะแสดงหรือโฆษณาไว้ที่วัตถุใดๆ ด้วยตัวอักษรภาพหรือเครื่องหมายที่เขียนแกะสลัก จารึกทำให้ปรากฏด้วยวิธีอื่น

**อัตราภาษีป้าย**

1. ป้ายที่มีอักษรไทยล้วน ให้คิดอัตรา 3 บาท : 500 ตารางเซนติเมตร
2. ป้ายที่มีอักษรไทยปนกับอักษรต่างประเทศหรือปนกับภาพและหรือเครื่องหมายอื่นให้คิดอัตรา 20 บาท : 500 ตารางเซนติเมตร
3. ป้ายต่อไปนี้ให้คิดอัตรา 40 บาท : 500 ตารางเซนติเมตร
* ป้ายที่ไม่มีอักษรไทย ไม่ว่าจะมีภาพหรือเครื่องหมายใดหรือไม่
* ป้ายที่มีอักษรไทยบางส่วนหรือทั้งหมดอยู่ใต้หรือต่ำกว่าอักษรต่างประเทศ
1. ป้าย 1,2,3 เมื่อคำนวณพื้นที่ของป้ายแล้วถ้ามีอัตราที่ต้องเสียภาษีต่ำกว่าป้ายละ 200 บาท ให้เสียภาษีป้ายละ 200 บาท